TCAP ดีดบวก 3% รับแผนอัดงบพันล้านซื้อหุ้นคืน 79 ล้านหุ้น เริ่ม 8 ส.ค.-2ก.พ.62
TCAP ดีดบวก 3% รับแผนอัดงบพันล้านซื้อหุ้นคืน 79 ล้านหุ้น เริ่ม 8 ส.ค.-2 ก.พ.62 โดยล่าสุด ณ เวลา 11.02 น. อยู่ที่ระดับ 51.50 บาท เพิ่มขึ้น 1.50บาท หรือ 3% สูงสุดที่ระดับ 51.50 บาท ต่ำสุดที่ระดับ 50.50 บาท มูลค่าซื้อขาย 133.28 ล้านบาท
25 ก.ค. 2561

ผู้สื่อข่าวรายงานว่า บริษัท ทุนธนชาต จำกัด (มหาชน) หรือ TCAP ณ เวลา 11.02 น. อยู่ที่ระดับ 51.50 บาท เพิ่มขึ้น 1.50บาท หรือ 3% สูงสุดที่ระดับ 51.50 บาท ต่ำสุดที่ระดับ 50.50 บาท มูลค่าซื้อขาย 133.28 ล้านบาท

ทั้งนี้ ราคาหุ้น TCAP ปรับตัวขึ้นแรงวันนี้หลังมีการรายงานข่าวว่า ที่ประชุมคณะกรรมการบริษัทวานนี้ (24 ก.ค.) อนุมัติโครงการซื้อหุ้นคืนเพื่อบริหารทางการเงิน ในวงเงินไม่เกิน 1 พันล้านบาท โดยมีจำนวนหุ้นที่จะซื้อคืนจำนวนไม่เกิน 79.3 ล้านหุ้น และเมื่อรวมกับหุ้นที่ซื้อคืนระหว่างวันที่ 10 ก.พ.-9 ส.ค.58 จำนวน 41.35 ล้านหุ้น รวมจำนวน 120.65 ล้านหุ้น คิดเป็นไม่เกิน 10% ของหุ้นที่จำหน่ายได้แล้วทั้งหมดของบริษัท
โดยบริษัทจะดำเนินการซื้อหุ้นคืนจากในตลาดหลักทรัพย์แห่งประเทศไทย (ตลท.) ตั้งแต่วันที่ 8 ส.ค.61 – 7 ก.พ.62